《己巳元日二首 其二》
宋代·林希逸

占年五子推壬子，端月三旬看上旬。新把历书欢竟日，旧传谶度属今春。

残生一饱无他念，半世多魔笑此身。清晓冠裳八十拜，老能强饭不输人。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。